Ministru kabineta noteikumu projekta **„Grozījumi Ministru kabineta 2015. gada 7. aprīļa noteikumos Nr. 171** „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā””** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5.panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban valsts un Eiropas Savienības atbalsta piešķiršanas kārtību lauku attīstībai – vides, klimata un lauku ainavas uzlabošanas pasākumiem – nosaka Ministru kabineta 2015. gada 7. aprīļa noteikumi Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā**” (turpmāk – noteikumi Nr.171). Noteikumu projektā „Grozījumi Ministru kabineta 2015. gada 7. aprīļa noteikumos Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā**”” (turpmāk – noteikumu projekts) paredzēts, ka tiks veiktas šādas izmaiņas **noteikumos Nr.171:*** jāpapildina 37.42. apakšpunkts, attiecībā uz atšķirīgu pieeju pārvietojamām un stacionārām bišu novietnēm. Minētas izmaiņas ir nepieciešams, lai nodrošinātu, ka saistības var uzņemties arī tādi atbalsta pretendenti, kuru bišu saimes atrodas stacionārās novietnēs netālu no nektāraugu lauka, tādejādi veicinot aktivitātes mērķu sasniegšanu. Šāds precizējums izriet no Eiropas Komisijā apstiprinātajiem Lauku attīstības programmas 2014-2020. gadam atbalsta nosacījumiem;
* jāpapildina 49.1. apakšpunkts un 66. punkts ar jaunu kultūrauga veida definējumu, par ko iespējams saņemt atbilstošo maksājumu;
* jāpapildina noteikumi ar jaunu apakšpunktu 74.2, lai nodrošinātu savlaicīgas sējas nosacījumu ievērošanu, nosakot, ka agrovides un bioloģiskās lauksaimniecības atbalstu nevarēs saņemt par tādiem kultūraugiem, kuri aramzemē tiks sēti pēc kārtējā gada 25. jūnija, izņemot par atsevišķiem kultūraugiem ar īsu veģetācijas periodu;
* jāpapildina noteikumi ar jauniem punktiem 95.3 un 95.4 norādot tajos rīcības, kas izriet no pašreiz spēkā esošās noteikumu redakcijas 19. punkta, kurā noteikt prasība ik sezonu noslēdzot, izvērtēt pretendentu aktivitāti, attiecībā uz pieteikšanos platībatkarīgajiem maksājumiem un šīm aktivitātēm rezervēto daudzgadu finansējuma atlikumu;
* jāpapildina noteikumi ar jaunu apakšpunktu 97., nosakot, ka 2018. gadā situācijās, kad bioloģiskajiem lauksaimniekiem tiks konstatēta regulas Nr.  [834/2007](http://eur-lex.europa.eu/eli/reg/2007/834/oj/?locale=LV) 3. panta "b" un "c" apakšpunktā noteikto mērķu neizpilde, atbalsta pretendentam aprēķinātais bioloģiskās lauksaimniecības atbalsts netiks samazināts, pamatojoties uz 2017. gadā nelabvēlīgo laikapstākļu izraisītajām negatīvajām sekām lauksaimniekiem;
* precizēt 4. un 6.pielikuma nosaukumus, nosakot, kādam jābūt minimālajam saturam, institūciju atzinumos par integrētās dārzkopības vai bioloģiskās lauksaimniecības prasību ievērošanu;
* precizēt 8. pielikuma atsevišķas sadaļas, veicot tehniska rakstura precizējumus, kā arī papildinot 2.2. apakšnodaļu ar jaunu punktu, kas noteiktu rīcību gadījumos, kad saskaņā ar Dabas aizsardzības pārvaldes saskaņotu rīcību, bioloģiski vērtīgā zālāja platības augsnes virskārta tiek kultivēta, vai tajā tiek veikta divreizēja pļauja, vai sēklu saturošas zāles vai siena izklāšana. Šāds papildinājums nepieciešams, lai nodrošinātu sinerģiju starp dažādiem Eiropas savienības finanšu instrumentiem, tais skaitā LIFE programmas, kā arī citas programmas, kas tiek finansētas no sabiedriskajiem līdzekļiem;
* papildināts 8. pielikuma 2.6. apakšnodaļu ar jaunu punktu, kurā noteikta rīcība gadījumos, kad atbalsta saņēmējam konstatētas citas neatbilstības, kas noteiktas normatīvajos aktos par bioloģiskās lauksaimniecības uzraudzības un kontroles kārtību, kad saimniecība ir iekļauta bioloģiskās lauksaimniecības kontroles sistēmā un no lauksaimnieka neatkarīgu iemeslu dēļ kārtējā gadā nav sertificēta biškopības joma, jo nav izpildāma  Regulas [889/2008](http://eur-lex.europa.eu/eli/reg/2008/889/oj/?locale=LV) 13. panta prasība par dravu novietojumu attālumu no platībām ar konvencionāli apsaimniekotiem laukiem, - nektāra un ziedputekšņu avotiem. Šajās situācijās uzņemtās bioloģiskās lauksaimniecības daudzgadu saistības par platību var turpināt, jo netiek saņemts atbalsts par bioloģiski sertificētām bišu saimēm, kā arī tās neatstāj negatīvas sekas uz bioloģiski sertificētajām platībām kopumā.
 |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Aptuveni 100 „Saudzējošas vides izveide, audzējot augus nektāra ieguvei” atbalsta saņemšanas pretendentu.
2. Aptuveni 45 000 „Maksājumi apgabaliem, kuros ir dabas vai citi specifiski ierobežojumi” atbalsta saņemšanas pretendentu.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju lauku attīstības platībatkarīgo maksājumu piešķirt pretendentiem, kas atbildīs atbalsta saņemšanas nosacījumiem, un tas neradīs administratīvā sloga palielināšanos lauku attīstības platībatkarīgo maksājumu pretendentiem, jo pamatos tiek saglabāta iepriekšējā plānošanas perioda atbalsta administrēšanas pieeja. |
| 3. | Administratīvo izmaksu monetārs novērtējums. | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Šis iesniegums ir Ministru kabineta 2015.gada 10.marta noteikumu Nr.126 ”Tiešo maksājumu piešķiršanas kārtība lauksaimniekiem” (turpmāk – noteikumi Nr.126) 1.pielikums, un tā aizpildīšanas administratīvo izmaksu monetārs novērtējums ir ietverts noteikumu Nr.126 anotācijā, kas ir par pamatu arī šī noteikumu projekta atbalsta pasākumiem. **Ievērojot minēto, šajā noteikumu projektā administratīvo izmaksu monetārais novērtējums nav iekļaujams.**  |
| 4. | Cita informācija | Nav |

**Anotācijas III, un IV - projekts šo jomu neskar.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādu regulu:1) Komisijas 2016. gada 28. aprīļa Īstenošanas regula (ES) Nr. [669/201](http://eur-lex.europa.eu/eli/reg/2011/679?locale=LV)6 ar ko Īstenošanas Regulu (ES) Nr. 808/2014 groza attiecībā uz lauku attīstības programmu grozīšanu un saturu, šo programmu publicitāti un konversijas likmēm pārrēķināšanai nosacītajās mājlopu vienībās;2) Komisijas 2014. gada 17. jūlija Īstenošanas regulu (ES) Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA);3) Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu;4) Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005;5) Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu;6) Komisijas 2014. gada 11. marta Deleģētās regulas (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Komisijas 2016. gada 28. aprīļa Īstenošanas regulai (ES) Nr. [669/201](http://eur-lex.europa.eu/eli/reg/2011/679?locale=LV)6, ar ko Īstenošanas Regulu (ES) Nr. 808/2014 groza attiecībā uz lauku attīstības programmu grozīšanu un saturu, šo programmu publicitāti un konversijas likmēm pārrēķināšanai nosacītajās mājlopu vienībās (turpmāk – regula Nr. [669/201](http://eur-lex.europa.eu/eli/reg/2011/679?locale=LV)6);2) Komisijas 2014. gada 17. jūlija Īstenošanas regulu (ES) Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) (turpmāk – regula Nr. [808/201](http://eur-lex.europa.eu/eli/reg/2011/679?locale=LV)4);3) Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – Regula Nr. 1306/2013);4) Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – Regula Nr. 1305/2013);5) Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk - Regula Nr. 834/2007);6) Komisijas 2014. gada 11. marta Deleģētās regulas (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā, (turpmāk – Regula Nr. 640/2014). |
| A | B | C | D |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | NAV |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota tīmekļa vietnē www.zm.gov.lv, kā arī papildus tika lūgts to nevalstisko organizāciju viedoklis, kuru darbības jomas attiecas uz normatīvā akta saturu, nosūtot noteikumu projektu no zemkopības ministrijas oficiālā e-pasta zm@zm.gov.lv.  |
| 2. | Sabiedrības līdzdalība projekta izstrādē | Noteikumu projekta sagatavošanas gaitā ir notikušas diskusijas ar pārstāvjiem no lauksaimniecības nozaru konsultantiem. Pēc publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Zemkopības ministrijas noteikumu projekta izstrādes laikā konsultējās ar Lauku atbalsta dienestu un izvērtējusi visus nevalstisko organizāciju saņemtos priekšlikumus. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs J.Dūklavs

Zemkopības ministrijas valsts sekretāre D. Lucaua

Bāra 67027398

gunta.bara@zm.gov.lv